[{"text_idx": "#000000", "text": "Tair swydd newydd i fynd i\u2019r afael a\u0302\u2019r newid yn yr hinsawdd, a chyfleoedd eraill. Rhannwch nhw!"}, {"text_idx": "#000003", "text": "Rydym wedi codi targed Cynnig Cyfranddaliadau Egni Co-op i \u00a34.8m. Mae gan y cwmni cydweithredol gyfanswm o 4.4MWp ar 88 o doeon yng Nghymru, ar ysgolion, busnesau ac adeiladau cymunedol, a phob un yn cael cymorth gan Dariff Bwydo i Mewn (FIT). Byddai\u2019n dda gennym pe gallech ail-drydar y diweddariad ar ein Cynnig Cyfranddaliadau ar \u201c>Facebook \u2013 mae\u2019r rhan fwyaf o\u2019n haelodau newydd wedi dod atom drwy glywed ar lafar neu ar y cyfryngau cymdeithasol (ac mae am ddim, sy\u2019n golygu y gallwn wario mwy ar brosiectau addysg a Hwb y Gors isod!)"}, {"text_idx": "#000004", "text": "Mae Awel ac Egni wedi parhau i gynhyrchu llawer o ynni adnewyddadwy ac rydyn ni\u2019n hyderus y byddwn yn gallu talu llog yn unol a\u0302\u2019n Cynigion Cyfranddaliadau ym mis Mawrth 2022."}, {"text_idx": "#000005", "text": "Rydyn ni\u2019n chwilio am dri ymddiriedolwr newydd gan fod y ddau ymddiriedolwr sydd wedi gwasanaethu hiraf, Mary Ann Brocklesby a Linley Jenkins, yn camu i lawr. Gallwch fod yn unrhyw ran o\u2019r DU gan ein bod yn cwrdd ar Zoom bedair gwaith y flwyddyn. Mae hwn yn gyfnod cyffrous iawn i gefnogi a llywio ein gwaith yn datblygu Cwmni\u0308au Cydweithredol Egni ac Awel, ynghyd a\u0302 Hwb y Gors. Byddem yn croesawu pobl sydd a\u0302\u2019r sgiliau/diddordebau canlynol \u2013 gweithio mewn ti\u0302m, cyllid, y celfyddydau, addysg, trafnidiaeth, adfywio, effeithlonrwydd ynni, ac ynni adnewyddadwy. Anfonwch e-bost yn mynegi eich diddordeb at ein Dirprwy Gyfarwyddwr, Felicity Crump ar felicity@awel.coop"}, {"text_idx": "#000007", "text": "Erbyn hyn, Egni yw\u2019r cwmni cydweithredol solar ar doeon mwyaf yn y DU sy\u2019n arbed mwy na \u00a3100k mewn costau trydan ac yn lleihau allyriadau carbon o 1000 tunnell y flwyddyn. Ar hyn o bryd rydym yn archwilio safleoedd ar gyfer gosodiad heb gymhorthdal a byddwn yn lansio Cynnig Cyfranddaliadau newydd yn 2022.Parhaodd tyrbinau gwynt Awel i droi ac fe gawson ni ganiata\u0302d cynllunio ar gyfer fferm solar ar y ddaear 1.2MW i rannu\u2019r cysylltiad grid. Ar hyn o bryd rydyn ni\u2019n sicrhau caniata\u0302d am brosiectau eraill ac yn ystyried ymgeisio am gyllid grant i\u2019n helpu i adeiladu\u2019r prosiect hwn."}]